लुधियाना... मल्टी करोड़ लैंड स्कैम में नायब तहसीलदार की अग्रिम जमानत खारिज
एडिशनल सेशन जज डीएस रलहन की कोर्ट ने मल्टी करोड़ लैंड स्कैम की सुनवाई करते नायब तहसीलदार मंजीत सिंह की अग्रिम जमानत रद्द कर दी। कोर्ट ने कहा कि दोनों पक्षों की सुनवाई से इस मामले में अग्रिम जमानत नहीं दी जा सकती। इससे पहले इसी कोर्ट ने एसडीएम आनंद शर्मा और तहसीलदार बलजिंदर सिंह की अग्रिम जमानत भी रद्द कर दी थी। गौर हो कि विजिलेंस के इकोनॉमिक्स विंग ने फरवरी 2017 में 12 लोगाें पर केस दर्ज किया गया था। आरोप था कि आरोपियों ने साजिशन सरकार के रेवेन्यू को नुकसान पहुंचाया। होशियारपुर-चिंतपूर्णी नेशनल हाइवे पर बनने वाली फोर लेन सड़क के दौरान एग्रीकल्चर लैंड काे कॉमर्शियल लैंड दिखाकर सरकार के रेवन्यू का नुकसान किया है।
bho_Deva hin_Deva